Mohammed Bello Adoke (an haife shi ne a ranar 1 ga watan Satumba shekara ta 1963), ya kasance lauya ne dan Najeriya. An nada shi Babban Lauyan Najeriya kuma Ministan Shari'a a ranar 6 ga watan Afrilun shekara ta 2010, lokacin da Mukaddashin Shugaban Kasa Goodluck Jonathan ya sanar da sabuwar majalisar ministocinsa. An haifi Adoke a ranar 1 ga watan Satumba shekara ta 1963 a jihar Kogi. Ya sami digiri a fannin shari'a daga jami'ar Ahmadu Bello, Zariya a shekara ta 1985, sannan an kira shi zuwa ga Majalisar lauyoyin Najeriya a watan Oktoba shekara ta 1986, daga nan ya kuma yi difloma akan dokar harajin kasa da kasa a jami'ar Robert Kennedy da ke Zurich, Switzerland da kuma difloma a harkar kasuwanci ta duniya, sannan daga nan yayi Kwalejin Keble, Oxford. Ya rike mukamai a Hukumar Gudanar da Makarantu ta Jihar Kwara, Ma’aikatar Shari’a ta Jihar Kano da kuma kamfanonin lauyoyi masu zaman kansu kafin kafa nasa aikin. Ya kasance memba na Hukumar Peugeot Automobile daga shekara ta 2006 zuwa ta 2008 kuma Shugaban Kwamitin Odit na Hukumar na Bankin Unity.